AJAKOHAST OTSE TAEVAST
Ilus ilm täna! - On tõesti. Ilus sügispäev.
Eks ilm ole ka üsna muutlik, kuigi viimastel aastatel on meil olnud
üsna korralikud talved ja suved.
Kuid samas on see tore, et meil Soomes on ilm muutlik.
Et kord paistab päike ja siis jälle sajab veidi.
Kuid tead, millest ma unistan? - Noh, räägi.
Elada suviti Soomes ja sõita talveks kuhugi ära.
No seda ma tean.
Kuid samas on meil Soomes ülesanne täita ja selleks oleme ka siin.
Nii on. Ja seetõttu peamegi esmalt täitma Jumala kutset oma elus.
Nii et iga kord ei sõltu kõik me soovidest,
kuigi samas Jumal tahab ka, et oleksime oma teekonnal rahulolevad.
Vaatate saadet "Ajakohast otse taevast",
mistõttu tere tulemast meiega kaasa.
Oleme hetkel käsitlemas teemade sarja, mis räägib me juurtest.
Mida vanemaks me saame, seda enam hakkame huvi tundma
ka mitte vaid oma mineviku vastu, aga ka selle vastu,
kuidas omada ühendust sellega, kus on me juured ja kust me pärineme.
Kuid samas hõlmab see ka seda,
et üha enam võetakse ühendust sugulaste ja vanemate inimestega.
Nii et kõik need on omavahel seotud.
Samas mõtlen ristiusu peale, mis sündis tänu Jeesuse tegevusele.
Ilmselgelt eelnes sellelegi oma pikaajaline eellugu.
Meil on ikka kombeks öelda,
et Vana Testamendi Jumal ei erine Uue Testamendi Jumalast.
Tegu on ikka ühe ja sama Jumalaga.
Me näeme Tema armu ja armastust,
lihtsalt küsimus on erinevates viisides, kuidas see esile tuli.
Kuid siis ilmub Jeesus välja, elades u. 33-35 aastat
ja surres seejärel ristil, lepitades kogu inimkonna patud
ning tõustes seejärel surnuist ja minnes taevasse. See on imeline!
Surm ei saanud Teda kinni pidada!
Ma kujutan ette, et enne Jeesuse surma
saatan lihtsalt istus kusagil nurgas ja naeris,
olles nii elevil kõigest toimuvast.
Mis sisuliselt annab aimu, kui rumal vaenlane tegelikult on,
sest ta ei mõistnud, et surm ei suuda Jeesust kinni pidada.
Nii pidigi ta mõistma,
et Jeesus purustab mao pea, nagu Piiblis ka kirjas on.
Kuid ju ta ikka teadis, et Jeesus on see tugevam pool.
No ju ta teadis. Kuid Jeesus tõusis surnuist
ja 40 päeva peale seda läks üles taevasse.
10 päeva pärast langes Püha Vaim ja Kogudus sai alguse.
Meil on kombeks kutsuda seda aega
Püha Vaimu ajaks või armuajaks või siis ka Koguduse ajaks.
Ehk siis Koguduse ajastu sai alguse ja on kestnud kuni tänaseni,
nii et me oleme 2000 aasta vältel elanud selles
armu, Püha Vaimu ja koguduse ajastus.
Ja kui asjadest õigesti aru saame, oleme jõudmas ajastu lõpusirgele.
Jeesus on peagi tagasi tulemas,
kuid kõigest sellest, mis siis sünnib, räägime mõnes teises saates.
Tahame lihtsalt öelda, et me kõik püsime sel samal liinil
ja see on eriti oluline, et vahepeal pole toimunud mingeid katkestusi.
Isegi, kui vahel võib tunduda, et mõned katkestused on olnud.
Siinkohal aga üks huvitav küsimus sulle.
Kuidas need algkoguduse apostlid või jumalasulased,
kes elasid 500 või 1000 pKr, või ka Martin Luther ja teised,
kuidas nemad reageeriks, või mida mõtleks,
kui saaksid surnuist üles tõusta ja näha kõike praegu toimuvat?
Võib-olla raputaks pead ja mõtleks, et:
"No mida need seal jahuvad?! Nad ei jaga ju üldse matsu!"
Kuid on ka üks teine liikumine inimeste näol,
kes otsivad kõike algset ja tahavad kogeda sedasama väge.
Ja seda siis ka edasi anda, mida paljud teevadki.
Seetõttu võime ka tõdeda,
et Jumala lamp pole kunagi kustunud, vaid on alati olnud põlemas.
Ja me tahame samuti olla kaasas selle kõigega.
Olen mõnikord mõelnud, et vahel me nagu pendeldame.
Et on olemas nagu üks suur ja lai skaala,
kuhu mahub väga vaikseid ja traditsioonilisi kristlasi,
kelle jumalateenistuste tavad erinevad oluliselt teiste omadest.
See skaala on üsna suur ja lai, mistõttu need,
kes jäävad näiteks vasakule poolele, võivad öelda,
et kuidas küll "parempoolsed" saavad teenida Jumalat teistmoodi?
Kuid samas on tore, et selliseid inimesi on alati olnud,
kes on viinud edasi Jumala Sõna ja Tema pärandit.
Nii et selliseid ehedaid inimesi on ikka olnud.
Igal juhul - usun, et me ei tohiks olla liiga kitsarinnalised,
arvates, et kui ühed teevad nii ja teised naa, siis nad on eksiteel.
Samuti ei saa me ristiusku mõtestada omaenda kogemustele tuginedes.
Peame ikka minema tagasi Jumala Sõna juurde.
Samas on siin aga üks probleem ja see on see,
et kõik kristlased - sõltumata oma taustast või tavadest,
viitavad Jumala Sõnale.
Ja seetõttu nõuab see päris palju alandlikkust,
kui õpetame ja selgitame Jumala Sõna,
sest iga kord pole ju kindel, et meiegi seda õigesti mõistame.
Kuid samas oleme tänulikud Jumalale selle eest, mida me mõistame.
Samas on me eesmärgiks leida üles alginfo, kuna selles peitub vägi.
Evangelistidena on me sooviks näha inimesi tulemas päästele ja usule.
Et nad saaks terveks ja vabaks ning kogeks Jumala ehedat väge,
mis aitaks neid nende abieludes, nende töö -ja rahaasjades jne.
Sest evangeeliumis peitub Jumala vägi.
Ja samas annab see ka jõudu jätkata oma teekonda,
kuna meie hetkeolukorrad on vaid ajutised
ja meid ootab ees igavik.
Ja kuigi ei taha siinkohal negatiivseks muutuda,
on fakt on see, et 50 aasta pärast mind ja Piat enam ei ole.
Nii et see maine elu möödub üsna kiirelt ja siis saabub igavik.
Kuid sellel teekonnal olles tahame üha enam
saada osa sellest algsest ja ehedast.
Mõeldes nende asjade peale, tahaks lugeda Jumala Sõna.
Loeme Markuse evangeeliumi 16. ptk lõpust.
Osad inimesed arvavad, et see lõik on lisatud sinna hiljem,
kuid kuna see Jumala Sõnas on, siis usume ka,
et Jumala Vaim ise on valvanud selle üle,
et kõik, mis on Jumala Sõna, on saanud ka kirja Piiblisse.
Ja nii palju on see nüüd küll Jumala Sõna,
et julgelt väita, et siit läheb tee.
Nii et Markusel on oma misjonikäsu versioon,
mille kaudu ta siis ütleb Markuse 16:15 ja sealt edasi:
Minge kõike maailma, kuulutage evangeeliumi kogu loodule!
Kes usub ja on ristitud, see päästetakse,
aga kes ei usu, mõistetakse hukka.
Kuid uskujaid saadavad sellised tunnustähed:
minu nimel ajavad nad välja kurje vaime, räägivad uusi keeli,
tõstavad paljaste kätega üles mürkmadusid,
ning kui nad jooksid midagi surmavat, ei kahjustaks see neid;
haiged, kellele nad panevad käed peale, saavad terveks.”
Markuse kohaselt olid need siis Jeesuse viimased sõnad.
Ja siis Markuse 16:20 öeldakse:
"Aga jüngrid läksid välja ja kuulutasid kõikjal..."
nõnda nagu Jeesus oli neid palunud.
"Issand toetas neid..." See on nüüd küll huvitavalt öeldud.
Ma usun küll, et nii oligi, et Issand tegutses ühes nendega.
Seeläbi me ka näeme, et Jumal kinnitas neid läbi loomulike asjade.
Me teeme sageli numbri sellest, kui mõni haige saab terveks,
aga nemad tegid numbri sellest, kui keegi ei saanud terveks!
Jeesus ise oli ka hämmingus,
kui inimesed ühes Naatsareti sünagoogis terveks ei saanud
ja seetõttu mainitakse see ka Jumala Sõnas ära.
Kuid selles, kui keegi sai terveks, polnud midagi erilist.
Võiks ju tänapäevalgi nii olla, et tervenemised oleks loomulikud.
Jeesus annabki meile standardi, et nii peaks olema.
Kui Jeesus ütles,
et need tunnustähed saavad järgima kõiki, kes Temasse usuvad,
siis enne seda ütles Ta: "minu nimel" ajavad nad välja kurje vaime.
See on nüüd tähtis! - On tõesti.
Ja samas ka teema, mis aeg-ajalt ikka esile kerkib,
kuna arvatakse, et need, kes usuvad kurjade vaimude olemasolusse,
et need on vähe metsa poole. Kuid see pole tõsi.
Sest fakt on see, et eksisteerib nii headuse kui kurjuse maailm.
Paulus ütles Efeslaste 6:10 ja edasi:
"Saage vägevaks Issandas ja tema tugevuse jõus!
Pange ülle Jumala sõjavarustus,
et te suudaksite seista kuradi salanõude vastu!
Meil ei tule ju võidelda inimestega, vaid meelevaldade ja võimudega,
selle pimeduse maailma valitsejatega, kurjade taevaaluste vaimudega."
Nii et pilt on rohkem kui selge!
Kust aga deemonid tulevad? - No kindlasti mitte Jumala käest.
Noh, on ka neid, kes arutavad selle üle,
kas mitte Jumal pole loonud ka saatanat ja kurjust.
Siinkohal on oluline meeles pidada, et saatan pole alati olnud saatan.
Ta oli algselt Lucifer - peaingel, kes oli taevas ka ülistusjuhiks.
Seetõttu on ka saatana maailmas palju reibast muusikat ja laulu.
Sellest hoolimata ei usu ma, et põrgus saab olema muusikat.
Seal on ikka nuttu ja hammaste kiristamist.
Nii et saatanal oli hea positsioon Jumala juures,
kuid siis hakkas ta mässama ja Jumal viskas ta Taevast välja.
Me teame, et ta võttis endaga kaasa 1/3 kõigist inglitest
ja nemad ongi nüüd need kurjad vaimud. Neid on palju.
Nagu eelpool lugesime, siis nemad ongi need
pimeduse maailma valitsejad ja taevaalused kurjad vaimud.
Ehk siis kurjad vaimud ja deemonid on päriselt olemas,
valitsedes siin maailmas ja ilmutades end ühel või teisel moel.
Teine teema on aga see,
et kui inimene saab päästetud ja pääseb nö. vaenlase ahelaist,
siis saatan kaotab meelevalla selle inimese üle.
Siis aga tekib küsimus, kas päästetud inimese sees
võib olla kurje vaime, või kas need saavad mõjutada tema elu?
Ja see on omaette küsimus.
Samas me teame Piibli põhjal, et kui inimene saab päästetud,
siis tema süda muutub ja saab päästetud.
Uus Vaim asub elama meie sisse!
Kuid lisaks sellele on meil ka ihu ja hing
ja me teame, et me hing ei pääse samal moel kui me vaim.
Hing (mõistus, tahe, tunded) saavad küll kaasatud päästeprotsessi,
kus Jumala Sõna puhastab ja mõjutab meid.
Ja kui me võtame vastu nii Jumala Sõna kui Püha Vaimu,
siis need aitavad ja vabastavad meid üha enam ja enam.
Kuid vastuseks küsimusele, kas uskliku sees võib elada kuri vaim,
siis mina isiklikult usun, et meie südames ei saa elada ükski deemon.
Sest me oleme kutsunud Jeesuse elama oma südamesse
ja Tema juba ei jaga pinda kurjade vaimudega!
Nii et pimedus ei saa valitseda samas paigas ühes valgusega.
Küll aga usun ma seda, et meie hinge tasandil on võimalik
kogeda kurjade vaimude ja deemonite rünnakuid,
kes panevad meid mõtlema igasugu mõtteid. Oled sa kogenud seda?
- Oh aeg, üsna tihti!
Kui me aga ei mõista, kust need rünnakud tulevad,
hakkame me iseendid süüdistama,
mõeldes: "No kuidas sa küll nüüd sellist asja saad mõelda?"
Ise oled veel päästetud ja teenid Jumalat!
Kuidas sa küll siis nii metsapoole mõtteid saad mõelda?
Seetõttu on oluline mõista, et need mõtted tulevad väljastpoolt.
Kuid mis veelgi tõsisem lugu - kui me avame oma hinge ukse,
siis need vaimud pääsevad sisse ja hakkavad omale pesa punuma.
- Ja seetõttu on äärmiselt oluline, mida me mõtleme või ei mõtle.
Siinkohal üks küsimus: miks seatakse teatud filmidele vanuse piirangud?
On ju filme, mis on keelatud kas alla 12.a., alla 15.a. jne.
Ja me võime küsida: miks nii?
Põhjus on teadmises, et teatud asjade vaatamine
võib mõjuda inimesele negatiivselt.
Ja lapsed võivad kogeda peale seda teatud sümptomeid või kõrvalnähte.
Seetõttu ka kui inimene vaatab pidevalt taolisi asju,
siis ta avab oma hinges ukse kõigi nende asjade juurdumisele.
Ma küsin sageli, kas televiisoris näidatavatel filmidel võib olla
oma osa meid ümbritseva vägivalla põhjustamisel?
Sest ilmas toimub väga palju kohutavaid ja kahetsusväärseid asju.
Ja seda isegi väga tsiviliseeritud ja korralikes maades.
Me siin Soomeski näeme kõikvõimalikke "üllatusi"
ja see tekitab küsimuse: mis selle kõik põhjustab?
Seetõttu ei saa me olla ükskõiksed,
kui noored istuvad ja vaatavad pidevalt vägivalda ja tapmist.
Seetõttu üks ettepanek kõigile stsenaristidele ja filmitootjatele:
äkki kirjutaks ka stsenaariume ilma mõrvadeta?
On ju palju teisi kuritegusid, mis pole nii tõsise kaaluga,
mistõttu mõelge midagi välja!
Ei pea ju olema nii, et igas filmis on 1-5 tapmist.
Sest filmis on näitlejad,
kes peale võtet tõusevad püsti, lahkuvad ning elavad oma elu edasi.
Päriselus aga võib leiduda vaatajaid, kes kaotavad reaalsustaju...
Kuid samas on tänapäeva lastesaadeteski palju koledat.
Kõik need lõustad ja koletised - need näevad ka välja kui deemonid.
Nii et lapsi ei saa isegi lasta üksi telesaateid vaatama.
Nii et tänu Jumalale siis ka TV7 ja teiste sarnaste kanalite eest,
kes näitavad korralikke asju!
Telekas ei tohiks kohe kindlasti olla lapsehoidja eest!
On ehk vahel erandeid,
kus ema peab pesema pesu või isa tegema remonti vms.
Kuid kohe kindlasti ei tohiks telekas olla pideva lapsehoidja rollis,
sest inimlikku lähedust ja suhtlemist ei asenda miski.
Usun, et kui me pole piisavalt ettevaatlikud,
siis oma mõistuse ja meele tasandil võime küll võtta vastu asju,
mis hakkavad meid ja meie mõtteid siduma,
mõjutades samas ka meie kõnepruuki.
Kuid mida siis teha, kui tegu ongi deemonitega?
Usun, et ka usklikud võivad olla neist mingil moel mõjutatud.
Siinkohal ei taha küll kedagi hirmutada,
sest osa neist asjadest ongi kui rünnakud me meelte vastu.
Kuid kui me sulgeme uksed, siis need ka kaovad.
Kui me aga hakkame mängima nende mõtetega,
või veedame liiga palju aega nende keskel, on see väga ohtlik.
Jeesus ütles, et need, kes usuvad Temasse ja Tema nimesse,
need ajavad kurjad vaimud välja.
Efesose koguduse põhjal näeme, et see oli elu loomulik osa.
Nad võtsid Pauluse riided
ja asetasid need nii haigete kui ka vaimust vaevatute peale
ja haiged said terveks ning kurjad vaimud läksid välja.
Nii et ühest küljest oli see kogu kristliku elu osa,
milles polnud midagi hirmuäratavat, kui mõni kuri vaim ründas.
Jeesuse nimes peitub vägi
pöörata pimedus pea peale ja avada end valgusele ülalt.
Nii et tahame julgustada sind olema julge,
kui on teatud asju, mis seovad sind ja sa ei saa kuidagi vabaks.
Jeesuse nimel, sina siduv vaim, lahku just praegu!
Võib-olla on tegu mõne haigusega...
Samas mitte kõik haigused pole saatanast.
Me elame maailmas, kus ongi haiguseid jms.
mis lihtsalt sünnivad ja millel on oma põhjus.
Kuid on tõsisemaid asju, mis võivad olla seotud kurjade vaimudega.
Kuid tänu Jumalale,
et Jeesuse nimes peitub vägi päästeks ja vabaduseks!
Ja hea uudis on see, et me pole mitte allajääjad,
vaid see, kes elab meis,
on suurem ja tugevam kui see, kes elab maailmas!
Mida sa nüüd mõtled, Pia? - Et oleks aeg palvetada üheskoos.
Võtame nüüd tõesti aega palveks, kuid seekord mitte päästepalveks.
Täna tahame paluda selle eest,
et Jumala vägi ja võidmine võiks tulla su üle
ja sa õpiksid ise põletama teatud sildu, sulgema teatud uksi
ja kuulutama, et kuulud Jeesusele ja vaenlasel pole sinu üle meelevalda.
Ma olen saanud vabaks maailmast ja selle pattudest
ja ma ei taha enam minna tagasi selle sisse. Nii on.
Issand Jeesus, me täname Sind iga vaataja eest, kes meid vaatab.
Osad saavad sellest õpetusest aru ja on harjunud sellega.
Aga on ka neid, kellel võib olla küsimärke, et mis lugu see nüüd on.
Kuid Sina ise valgustad meid ja aitad meil mõista,
et meile on antud vägi seista vastu
kõikvõimalikele vaenlase rünnakutele.
Issand me täname Sind,
et vabaduseks oleme me kutsutud ja vabaduses me ka püsime.
Las Su veri kaitsta iga inimese südant ja elu.
Anna usklikele ka julgust kasutada seda meelevalda,
mille Sina oled meile andnud deemonite võitmiseks.
Me võime vabastada Kristuse väe oma eludes, oma peredes ja oludes,
nähes, et Sina oled suur ja imeline Jeesus ka meie heaks.
Tänu Sulle, Issand Jeesus. Aamen!
Täname, et oled meid täna vaadanud.
Me jätkame edaspidigi oma sarjaga juurte juurde tagasi minemisest.
Sulle aga kõike head ja püsi jätkuvalt Jeesuses!
Ole õnnistatud ja uute kohtumisteni!
Saada meile oma palvesoove ja tagasisidet hw@elamansana.fi!
Tõlge: Anne-Ly Raukas